open-index/open-wikipedia-markdown huggingface dataset:
Jonas Spudulis

**Jonas Spudulis** (1860 m. sausio 7 d. Pašvinyje, Šiaulių raj. – 1920 m. liepos 6 d. Tauragėje) – gydytojas, aušrininkas, kalbininkas, lietuvių kalbos aritmetikos ir gramatikos terminų kūrėjas.

## Biografija
1881 m. baigė Šiaulių berniukų gimnaziją. Studijavo Maskvos universitete, Peterburgo karo medicinos akademijoje. Mokydamasis Šiaulių gimnazijoje lietuvių kalbos klausimais susirašinėjo su Kauno kunigų seminarijos klierikais.

1885 m. kartu su Povilu Matulioniu parašė aritmetikos vadovėlį.

Studijuodamas Peterburge padėjo išleisti Antano Juškos žodyną, per atostogas tyrinėjo savo gimtąją tarmę. 1889 m. ją aprašė Peterburgo geografų draugijai ir gavo sidabro medalį. Rinko vietovardžių ir pavardžių medžiagą, tačiau rinkiniai sudegė Šiauliuose per Pirmąjį pasaulinį karą. Rašybos ir kitais klausimais rašė žurnale „Draugija“. Bendravo su Filipu Fortunatovu.

## Šaltiniai
Narnijos kronikos: liūtas, burtininkė ir drabužių spinta

**Narnijos kronikos: liūtas, burtininkė ir drabužių spinta** – 2005 Walt Disney studijoje pastatytas fantastinis nuotykių filmas.

## Aktoriai
: *Aktorius – filmo veikėjas*
* Georgie Henley – Lucy Pevensie
* Skandar Keynes – Edmund Pevensie
* William Moseley – Peter Pevensie
* Anna Popplewell – Susan Pevensie
* Tilda Swinton – Baltoji ragana
* James McAvoy – ponas Tumnus
* Ray Winstone – pono bebro balsas
* Dawn French – ponios bebrienės balsas
* Rupert Everett – lapės balsas
* Liam Neeson – Aslano balsas

## Nuorodos
* Filmo anotacija www.cinema.lt 
* Filmo aprašymas www.kinas.info
Jonas Baronas (1873)

**Jonas Baronas** (1873 m. vasario 9 d. Kratiškiai, Biržų valsčius – 1952 m. spalio 16 d. Vilnius, palaidotas Rasų kapinėse) – leksikografas, pedagogas, gamtininkas.

## Biografija
Žmona Elena Baronienė, sūnus Vytautas Baronas. 1894 m. baigė Šiaulių berniukų gimnaziją. 1900 m. Maskvos universitete baigė gamtą ir geografiją.

1900–1906 m. dirbo Vilniaus komercijos banke. 1906–1915 m. Liepojos komercijos mokyklos mokytojas. Pirmojo pasaulinio karo metais mokytojavo Rusijoje. 1918 m. Panevėžio vyrų gimnazijos mokytojas. 1919–1926 m. Ukmergės gimnazijos direktorius. 1926–1928 m. Švietimo ministerijos aukštesniojo mokslo tarėjas, 1928–1936 m. Kauno III-sios gimnazijos direktorius.

1899 m. rinko medžiagą „Lietuvių kalbos žodynui“. 1924 m. „Rusų-lietuvių kalbų žodyno“ autorius. Naudodamiesi šio žodyno 1933 m. leidimu ir palikta medžiaga, sūnus Vytautas Baronas ir Vincas Galinis 1967 m. išleido iki šiol naudojamą „Rusų - lietuvių kalbų žodyną“.

Išleido gamtos mokslo vadovėlių vidurinėms mokykloms. Sukūrė naujadarų, padėjo sukurti lietuvišką gamtos mokslų terminiją.

## Šaltiniai
Mykolas Cimkauskas

**Mykolas Cimkauskas** (1861 m. rugsėjo 15 d. Šiauliuose – 1928 m. birželio 11 d. Kaune) – Lietuvos advokatas, bibliofilas ir ekslibrisų kolekcionierius.

## Biografija
Tėvas Mordchelis Cimkauskas nuo pat Šiaulių berniukų gimnazijos įsteigimo gretimoje krautuvėlėje mokiniams pardavinėjo vadovėlius, rašymo reikmenis, turėjo sukaupęs didžiulę biblioteką, net caro valdžios draudžiamų knygų.

1881 m. aukso medaliu baigęs Šiaulių berniukų gimnaziją, studijavo Maskvos universitete.

Nuo 1888 m. advokatas Šiauliuose. Paveldėjęs tėvo biblioteką, knygoms žymėti pasigamino vieną iš pirmųjų Lietuvoje superekslibrisų su paauksuotų rusiškų raidžių *М.Ц.* įspaudų deriniu (dydis 5x14) knygos nugarėlėje.

Sūnus Viktoras Cimkauskas.

## Šaltiniai
Viktoras Cimkauskas

**Viktoras Cimkauskas** (1896 m. kovo 25 d. Šiauliuose – 1944 m. Rytų Prūsijoje) – teisininkas, advokatas, bibliofilas ir ekslibrisų kolekcininkas, visuomenės veikėjas.

## Biografija
1915 m. baigė Šiaulių berniukų gimnaziją. 1924 m. baigė Lietuvos universitetą. 1924–1928 m. advokatavo Šiauliuose, vėliau Kaune. Tėvas Mykolas Cimkauskas turėjo sukaupęs didžiulę biblioteką, tėvui mirus, ją 1928 m. pervežė į Kauną.

1930 m. spalio 30 d. drauge su Paulium Galaune ir Viktoru Steponaičiu įkūrė Knygos mėgėjų draugiją, buvo jos sekretorius, propagavo lietuvišką knygos ženklą ir spaudą.

Žuvo koncentracijos stovykloje.

## Išnašos
Voliutiniai

**Voliutiniai** (*Volutidae*) – pilvakojų moliuskų (*Gastropoda*) šeima.

## Gentys
* *[[Adelomelon]]*
* *[[Alcithoe]]*
* *[[Amoria]]*
* *[[Arctomelon]]*
* *[[Calipara]]*
* *[[Cymbiola]]*
* *[[Cymbiolacca]]*
* *[[Cymbium]]*
* *[[Enaeta]]*
* *[[Ericusa]]*
* *[[Fulgoraria]]*
* *[[Harpularia]]*
* Lyros (*Lyria*)
* *[[Melo (moliuskas)|Melo]]*
* *[[Nannamoria]]*
* *[[Notavoluta]]*
* *[[Odontocymbiola]]*
* *[[Provocator]]*
* *[[Scaphella]]*
* *[[Teramachia]]*
* *[[Voluta]]*
* *[[Zygomelon]]*
* *[[Zidonia]]*
Mureksiniai

**Mureksiniai** (*Muricidae*) –  pilvakojų moliuskų (*Gastropoda*) šeima.

## Gentys
* *[[Acanthina]]* 
* *[[Acanthotrophon]]* 
* *[[Aspella]]* 
* *[[Attiliosa]]* 
* *[[Austrotrophon]]* 
* *[[Boreotrophon]]* 
* *[[Calotrophon]]* 
* *[[Ceratostoma]]* 
* *[[Chicomurex]]* 
* *[[Chicoreus]]* 
* *[[Dermomurex]]* 
* *[[Drupa]]* 
* *[[Drupinia]]* 
* *[[Eupleura]]* 
* *[[Favartia]]* 
* *[[Forreria]]* 
* *[[Haustellum]]* 
* *[[Hexaplex]]* 
* *[[Maxwellia]]* 
* *[[Morula]]* 
* *[[Murex]]* 
* *[[Murexiella]]* 
* *[[Murexsul]]* 
* *[[Muricopsis]]* 
* *[[Nipponotrophon]]*
* *[[Nodulotrophon]]*
* *[[Nucella]]* 
* *[[Ocenebra]]* 
* *[[Ocenotrophon]]* 
* *[[Ocinebrina]]* 
* *[[Paziella]]* 
* *[[Pazionotus]]*.
* *[[Plicopurpura]]* 
* *[[Poirieria]]* 
* *[[Pterochelus]]* 
* *[[Pteropurpura]]* 
* *[[Pterotyphis]]* 
* *[[Pterynotus]]* 
* *[[Purpura]]*
* *[[Roperia]]* 
* *[[Scabrotrophon]]* 
* *[[Stramonita]]* 
* *[[Thais]]* 
* *[[Trachypollia]]* 
* *[[Trophon]]* 
* *[[Trophonopsis]]* 
* *[[Typhinellus]]* 
* *[[Typhis]]* 
* *[[Urosalpinx]]*
Ribes echinellum

***Ribes echinellum*** (ang. Miccosukee gooseberry) – agrastinių (*Grossulariaceae*) šeimos augalas. Pirmą kartą buvo rastas Floridoje 1924 metais prie Mikosukio ežero. Pietų Karolinoje – 1957 ir 1981 metais Styvenso Kryko paveldo draustinyje. Ši rūšis yra kultivuojama keliose pietinėse Hudsono vietose, bet ne dauginama.

## Išnašos

## Nuorodos
* ''Ribes echinellum''
Liudvikas Beržanskis

**Liudvikas Gediminas Beržanskis** (1864 m. sausio 10 d. Pluoguose, prie Viekšnių – 1888 m. gegužės 23 d. ten pat, palaidotas Viekšnių kapinėse) – aušrininkas, lietuvybės platintojas.

## Biografija

Gediminaičių kunigaikščio Jono Beržanskio jauniausias sūnus. 1882 m. baigė Šiaulių berniukų gimnaziją. Įstojo į Petrapilio universiteto Matematikos – fizikos fakultetą. Čia išklausė keletą kursų, tačiau dėl studentiškų riaušių iš universiteto buvo pašalintas. Po to grįžo į Pluogų vienkiemį, kur susirgęs džiova, mirė.

1884–1885 m. bendradarbiavo laikraščiuose „Aušra“, 1888 m. – „Lietuviškas balsas“. Jo slapyvardžiai: *J. K. Dagys*, *J. Kadagys*, *J. K-gis*.

Broliai kunigas Antanas Beržanskis ir aušrininkas Jonas Beržanskis.
Senjoras

**Senjoras** ( <  – vyresnysis) reikšmės:
# titulas – senjorijos savininkas viduramžių Europoje turėjęs teisę išnaudoti jo žemėje gyvenančius valstiečius (kartais ir miestiečius);
# *ist.* – grupės vasalų valdovas (siuzerenas);
# *dgs.* – kokios nors grupės, organizacijos vyriausieji arba buvusieji nariai.
USS George H. W. Bush (CVN-77)

**USS George H. W. Bush (CVN-77)** – dešimtasis Nimitz klasės atominis lėktuvnešis, priklausantis Jungtinių Valstijų kariniam jūrų laivynui. Pavadintas buvusio JAV prezidento Džordžo H. Bušo, kuris Antro pasaulinio karo metu buvo karinio jūrų laivyno pilotas, vardu.

Lėktuvnešis „George H. W. Bush“ yra paskutinis „Nimitz“ klasės lėktuvnešis. Jo statyba prasidėjo 2001 m. „Northrop Grumman Newport News“ laivų statykloje Niuport Niuze, Virdžinijoje. Įgaliotas 2009 m. sausio 10 d. Tų pačių metų gegužės 11 d. jis buvo perduotas kariuomenei.

Nors „George H. W. Bush“ yra „Nimitz“ klasės lėktuvnešis, tačiau stipriai skiriasi nuo savo pirmtakų. Tai tarpinis laivas tarp „Nimitz“ klasės ir visiškai naujos „Gerald R. Ford“ klasės lėktuvnešių, kurių pirmasis pradėtas statyti dar 2007 metais.

2011 m. rugpjūčio 23 d. lėktuvnešis priėmė 20 000-tąjį lėktuvo nusileidimą.

2014 m. kovo 5 d. šis lėktuvnešis atvyko į pietų Turkiją, apie 500 mylių nuo Krymo, kuris tuomet buvo įtampos tarp Rusijos ir Ukrainos centras. Po kelių dienų jis prisišvartavo Antalijos uoste.

2014 m. rugpjūčio–rugsėjo mėnesiais nuo „George H. W. Bush“ denio buvo paleisti reaktyviniai lėktuvai, kurie atliko Islamo valstybės Sirijoje bombardavimus.

## Ypatybės
Kelios naujos ypatybės ir pakeitimai, skiriantys „George H. W. Bush“ nuo kitų tos pačios klasės laivų:
* *Svogūno formos [[Pirmagalis|pirmagalio]] dizainas*: padidina laivo korpuso efektyvumą ir sumažina pasipriešinimą. Ši konstrukcija jau buvo panaudota lėktuvnešyje „Ronald Reagan“.
* *Salos dizainas*: padidina skrydžio denio priėjimą ir sumažina savuosius elektorninius trukdžius.
* *Pastebimumo sumažinimas ([[stealth]] technologija)*: kreivos skrydžio denio briaunos, mažesni vidiniai liftai orlaiviams, užtikrinantys mažesnį pastebimumą.
* *Orlaivių aptarnavimo punktas*: pusiau automatinis kuro papildymas, nauja aptarnavimo sistema bei nauja denio padėtis padidina trumpam nusileidusių orlaivių aptarnavimo afektyvumą ir reikalauja mažesnio skaičiaus aptarnaujančio personalo.
* *[[Angaras|Angarai]]*: naujas dizainas sumažina netvarką.
* *Darbo jėgos sumažinimas*: naujos technologijos, erdvės pertvarkymas, operacinių procedūrų pokyčiai, pažangios daviklių technologijos reikalauja mažesnio specialiai paruošto personalo.
* *Išplėstas [[dažnių juostos plotis]]*: padidintas komunikacijos laive ir už jo ribų našumas.
* *Zoninės elektros paskirstymo sistemos*: izoliuoja galimas problemas ir sumažina įtaką likusioms laivo dalims.
* ir kt.

## Išnašos

## Nuorodos
* Apie lėktuvnešį Northrop Grumman Newport News tinklalapyje (angl.) 
* Video klipas apie „George H. W. Bush“ statymą (angl.)
Jonas Beržanskis

**Jonas Gediminas Beržanskis-Klausutis** (1862 m. rugpjūčio 25 d. Pluogų vienkiemyje, Viekšnių valsčius, Rusijos imperija – 1936 m. liepos 12 d. Kaune) – Lietuvos istorikas, žurnalistas, visuomenės veikėjas.

## Biografija

Jono Beržanskio vidurinysis sūnus. 1883 m. baigė Šiaulių berniukų gimnaziją. 1888 m. baigė Petrapilio universiteto matematikos fakultetą.

Išsilavinusiems lietuviams caro vyriausybė trukdė dirbti Lietuvoje. Todėl Jonas išvyko į Varšuvą ir ten susirado tarnybą. Čia jis susipažino su V. Kudirka, kartu su juo įsteigė laikraštį Varpas ir tapo vienu aktyviausių jo bendradarbių, pasirašydamas Dagio, j – b, Klausučio slapyvardžiais. 1889, 1890, 1892–1895 m. „Varpe“ skelbė publikacijas svarbiais to meto visuomeniniais klausimais. Vėliau atsidėjo istoriniams tyrinėjimams ir rečiau rašė į spaudą, pamažu nutolo ir nuo visuomeninio darbo. Daug laiko praleisdavo archyvuose, ieškodamas įrodymų, kad Pluogų Beržanskų giminė yra Lietuvos didžiojo kunigaikščio Gedimino palikuonys, o jų giminės pilna pavardė – Gediminas-Beržanskis-Klausutis.

1892 m. dirbo Petrapilyje, 1893 m. – Krasnoufimske, vėliau – Ilūkstėje, Lepelyje. 1905 m. gruodžio 4-6 dienomis aktyviai dalyvavo Didžiajame Vilniaus Seime.

1918 m. iš Rusijos grįžo į Lietuvą, dirbo Finansų ministerijoje, buvo paskirtas Vyriausiosios valstybinės komisijos karo metais padarytiems Lietuvos valstybei nuostoliams apskaičiuoti pirmininku.

1928 m. vasario 16 d. Lietuvos bajorų draugijos organizatorius. Artėjant 1930 m. Vytauto Didžiojo jubiliejui pasiūlė įsteigti jubiliejinį komitetą, kuris vėliau kiek papildytas, suorganizavo jubiliejines iškilmes visoje Lietuvoje ir už Vyriausybės bei visuomenės paaukotus pinigus pastatydino Kauno Vytauto Didžiojo karo muziejų. 1930 m. išleido geneologinę studiją „Lietuvių heraldika“, kurios antroji laida išėjo 1932 m.

1932 m. apdovanotas Didžiojo Lietuvos kunigaikščio Gedimino Tėvūno laipsnio ordinu.

Urna su J. Beržanskio palaikais 2009 m. palaidota Romainių kapinėse.

## Šaltiniai
Varezės Pallacanestro

**Varezės „Cimberio“** – Italijos krepšinio komanda. Ši komanda net 5 kartus tapo Eurolygos čempione.

Varezės sporto klubas įkurtas 1946 m., krepšinio sekcija veikia nuo 1961 m.

## Pasiekimai

* 1961, 1964, 1969, 1970, 1971, 1973, 1974, 1977, 1978, 1999 m. Italijos čempionai
* 1969, 1970, 1971, 1973 m. Italijos taurės laimėtojai
* 1999 m. Italijos Supertaurės laimėtojai
* 1970, 1972, 1973, 1975, 1976 m. Europos Čempionų taurės laimėtojai
* 1966, 1970, 1973 m. Tarpkontinentinės taurės laimėtojai
* 1967, 1980 m. Taurių laimėtojų taurės čempionai

## Komandos pavadinimų kaita
Komandos pagrindiniai rėmėjai dažnai keitėsi, keisdami ir pavadinimą:
* Storm
* Ignis
* Mobilgirgi
* Emerson
* Turisanda
* Cagiva
* Star
* Ciaocrem
* Divarese
* Ranger
* Varese Roosters
* Metis
* Whirlpool
* Cimberio
* Openjobmetis

## Garsiausi žaidėjai


*  Tim Bassett
*  Sani Bečirovič
*  Ivano Bisson
*  Anthony Bowie
*  Franck Brickowski
*  Geno Carlisle
*  DeJuan Collins
*  Paolo Conti
*  Pat Cummings
*   Marcelo Damiao
*  Alessandro De Pol
*  Fabrizio Della Fiori
*  John Deveraux
*  Alain Digbeu
*  Bill Edwards
*   Daniel Farabello
*   Gabriel Fernández
*  Massimo Ferraiuolo
*  Antony Gennari
*  Boris Gorenc
*  Derek Hamilton
*  Delonte Holland
*  Cedric Hordges
*  Guido Iellini
*  Frank Johnson
*  Billy Keys
*  Arijan Komazec
*  Rusty LaRue
*   Nikola Loncar
*  Kevin Magee
*  Wes Matthews
*  Jerry McCullough
*  Andrea Meneghin
*  Dino Meneghin
*  Luigi Mentasti
*  Nico Messina
*  Larry Micheaux
*  Bob Morse
*  Alberto Mottini
*  Veljko Mršić
*  Tyrone Nesby
*  Norman Nolan
*  Aldo Ossola
*  Richard Petruška
*  Charles Pittman
*  Pavel Podkolzin
*  Gianmarco Pozzecco
*  Manuel Raga
*  Enrico Ravaglia
*  Edoardo Rusconi
*  Stefano Rusconi
*  Romeo Sacchetti
*  Daniel Santiago
*  Mate Skelin
*  Simonas Serapinas
*  Reggie Theus
*  Corny Thompson
*  Francesco Vescovi
*  Paolo Vittori
*  Derrel Washington
*  Terry White
*  Eddie Lee Wilkins
*  Leon Wood
*  Charlie Yelverton
*  Marino Zanatta
*  Achille Polonara
*  Cristiano Zanus Fortes
*  Antonio Zorzi
*  Rihards Kuksiks
*  Ovidijus Varanauskas
*  Tomas Dimša
*  Aleksa Avramović
*  Luis Scola
*  Siim-Sander Vene
*  Paulius Sorokas
*  Alessandro Gentile
*  Olivier Hanlan
*  Willie Cauley-Stein
*  Nico Mannion


## Nuorodos

*Oficialus puslapis
USS Ronald Reagan (CVN-76)

**[[USS]] Ronald Reagan (CVN-76)** – devintasis Nimitz klasės lėktuvnešis, priklausantis Jungtinių Valstijų kariniam jūrų laivynui. Pavadintas buvusio JAV prezidento Ronaldo Reigano garbei.

Lėktuvnešis pradėtas statyti 1998 m. vasario 12 d. „Northrop Grumman Newport News“ laivų statykloje Niuport Niuze, Virdžinijoje. Nuleistas į vandenį 2001 m. kovo 4 d., o įgaliotas bet kada išplaukti į jūrą 2003 m. liepos 12 d. Prezidentas Ronaldas Reiganas mirė po 11 mėnesių nuo laivo įgaliojimo.

## Paskyrimai ir būriai
Lėktuvnešis yra septintosios smogiamosios lėktuvnešių grupės Carrier Strike Group Seven (CSG-7) pagrindinis narys apginkluotas Carrier Air Wing FOURTEEN (CVW-14) oro sparnu:
* Eskadrilė VFA-115 Eagles – F/A-18E Super Hornet
* Eskadrilė VFA-22 Redcocks – F/A-18E Super Hornet
* Eskadrilė VFA-113 Stingers – F/A-18C Hornet
* Eskadrilė VFA-25 Fist of the Fleet – F/A-18C Hornet
* Eskadrilė VAQ-139 Cougars – EA-6B Prowler
* Eskadrilė VAW-113 Black Eagles – E-2C Hawkeye 2000
* Sraigtasparnių eskadrilė HS-4 Black Knights – SH-60F/HH-60H Seahawk
* Tiekėjų eskadrilė VRC-30 (Det 1) – C-2A Greyhound

Septintoji smogiamoji lėktuvnešių grupė CSG-7 susideda iš lėktuvnešio „Ronald Reagan“ ir jį lydinčios eskadros DESRON-7 (DEStroyer squadRON 7), kuri sudaryta iš:
* USS Lake Champlain (CG-57) – Ticonderoga klasės valdomų raketų kreiseris.
* USS Decatur (DDG-73) – Arleigh Burke klasės valdomų raketų eskadrinis minininkas.
* USS McCampbell (DDG-85) – Arleigh Burke klasės valdomų raketų eskadrinis minininkas.
* USNS Rainier (T-AOE-7) – Supply klasės greitas kovinės paramos laivas.
* EOD-11 Det 15 (išminuotojų būrys).

## Šaltiniai

## Nuorodos
* http://www.reagan.navy.mil/  – Oficialus „Ronald Reagan“ tinklalapis (angl.)
* MaritimeQuest nuotraukų galerija
Korvetė

** Korvetė** – mažas, manevringas, lengvai šarvuotas karo laivas. Korvetė yra mažesnė už fregatą, tačiau didesnė už pakrančių apsaugos laivą. Burlaivių laikais korvetės buvo didesnės už šliupus, buvo naudojamos pakrančių apsaugai, mažuose kariniuose konfliktuose. Taip pat tarnaudavo kaip pagalbiniai laivai didelėse flotilėse.

## Etimologija

Pirmą kartą korvetės pavadinimas panaudotas aprašant Prancūzų laivyną apie 1670 m. Karališkasis Anglijos laivynas nenaudojo korvetės termino iki Napoleono karų. Žodis  siejamas su , o šis – su  – „krepšys“. Spėjama, kad toks pavadinimas kilo nuo to, kad laivuose būdavo prikraunama daug krepšių su grūdais ir kitu kroviniu.

## Istorija

XVII a. korvetės buvo 12–18 m ilgio, svėrė apie 36-64 tonas. Viename denyje turėjo 4–8 pabūklus. Palengva korvetės tobulėjo ir didėjo kol XVII a. pasiekė 30 metrų ilgį, 365–544 t svorį. Atsiradus garo katiliui, korvetėse buvo įrengti iš pradžių ratas, o vėliau sraigtas. Korvetės tuo metu dar turėjo ir bures.

## Šaltiniai
Orlandas

**Orlandas** yra miestas įsikūręs Floridos valstijoje. 2000 m. mieste gyveno 185 951 žmonės (1 644 561 metropolinėje teritorijoje), o 2005 m. 213,223 (1,933,255 metropolinėje teritorijoje). Orlandas yra šeštas pagal dydį miestas Floridoje.

## Ekonomika
Didelę dalį Orlando ekonomikos užima turizmas. 2004 m. Orlando regioną aplankė 48 milijonai turistų. Miesto ekonomiką sudaro ir kitos sritys, tokios kaip gamyba, Lockheed-Martin gamina raketas. XX amžiaus 8 dešimtmetyje Orlande įsikūrė kompiuterius gaminančios kompanijos IBM ir Oracle Corporation.

## Demografija
Pagal 2000 m. statistiką Orlande gyveno 185 951 žmogus, mieste buvo 80 883 namų ūkiai ir 42 382 šeimos. Gyventojų tankis buvo 767,9/km² (1 988,9/mi²). Miesto rasinę grupę sudarė:
* 61,10 % – Baltaodžiai.
* 26,70 % – Juodaodžiai.
* 1,43 % – Azijiečiai.
* 0,34 % – Amerikos indėnai.
* 5,49 % – kitos rasės.
* 2,54 % – dviejų arba daugiau rasių atstovai.
17,79 % visų miesto gyventojų buvo ispanai arba lotynai, 50.8 % buvo ne ispanų kilmės baltaodžiai.

Orlande yra įsikūrusios stambios žmonių kilusių iš Puerto Riko, Kolumbijos, Venesuelos, Haičio. Prancūzijos, Brazilijos, Kanados, Vokietijos, Arabijos, Indijos, Vietnamo ir kitų šalių bendruomenės. Taip pat mieste daugėja Rusų, bei britų kilmės gyventojų.

## Transportas

### Oro
Orlandas turi Orlando Tarptautinį Oro Uostą, bei netoliese esantį Orlando Sanford Tarptautinį Oro Uostą

### Keliai
Pagrindinis greitkelis yra Interstate 4, kuris kertasi su Floridos Turnpike pietvakariuose Orlando centro

## Geografija

Pagal JAV Statistika miestas užima 261.5 km² (100.9 mi²) teritorijos. 242.2 km² (93.5 mi²) sausumos ir 19.3 km² (7.5 mi²) vandens. Orlandas vidutiniškai yra 106-pėdos virš jūros lygio.

### Rajonai

Orlando miestas turi 115 rajonų:

## Sportas

Mieste 1994 m. vyko XV pasaulio futbolo čempionatas.
Mentavajaus sąsiauris

**Mentavajaus sąsiauris** (indonez. *Selat Mentawai*) – sąsiauris Indonezijoje, Indijos vandenyne. Skiria Sumatros salą nuo Mentavajaus ir Batu salų. Ilgis apie 430 km, plotis 100–150 km.

Prie sąsiaurio įsikūręs Padango uostas.
Kaledoninė kalnodara

**Kaledoninė kalnodara (orogenija)** – kalnodara, vykusi ankstyvajame ir viduriniajame paleozojuje, kambro, ordoviko ir silūro periodais. Kaledoninė kalnodara pasibaigė devone. Orogenijos pavadinimas kilo iš lotyniško Škotijos pavadinimo.

Kaledoninės kalnodaros metu susidarė Grenlandijos, Norvegijos, Apalačių kalnai, taip pat Kazachijos kalvynas, Šiaurės Tian Šanis, Sajanai, Altajus, Austrijos Alpės, Škotijos kalnai.

Kaledoninė kalnodara prasidėjo užsivėrus paleovandenynui Japetus ir susijungus Baltikos ir Laurentijos kontinentams.
Gunung Sitolis

**Gunung Sitolis** () – miestas Indonezijoje, Šiaurės Sumatros provincijoje, svarbiausias Niaso saloje. Šiaurės Niaso regencijos centras.

Uostas prie Indijos vandenyno. 2004–2005 m. smarkiai nukentėjo nuo žemės drebėjimų ir cunamių.

## Šaltiniai
Fort Loderdeilis

**Fort Loderdeilis** () – miestas JAV, Floridos valstijos rytuose. Miestas dar žinomas kaip „Amerikos Venecija“. Garsėja savo paplūdimiais, barais, naktiniais klubais ir šventine atmosfera. 2010 metais mieste gyveno 165 tūkst. žmonių.
Londono teroro aktai (2005)

**2005 m. liepos 7 d. sprogimai Londone** – eilė planuotų teroristinių sprogdinimų, nugriaudėjusių Didžiosios Britanijos sostinėje Londone 2005 m. liepos 7 d. Piko metu, 8:50 ryte, per penkiasdešimt sekundžių detonavo trys sprogmenys požeminėje miesto metro linijoje. Beveik po valandos sprogo ir ketvirtoji bomba visuomeninio transporto autobuse 9:47. Per teroristinius išpuolius žuvo 54 keleiviai ir 4 savižudžiai teroristai.

Sprogdintojai kaip sprogstamąją medžiagą naudojo acetono peroksidą, dar kitaip vadinamu „Šėtono motina“.

## Išnašos
Niasas

**Niasas** (indonez. *Pulau Nias*, niasų k. *Tanö Niha*) – sala Indonezijoje, Indijos vandenyne, prie vakarinių Sumatros salos krantų (atskirta Mentavajaus sąsiauriu). 140 km į šiaurės vakarus yra Simeuluės sala, 80 km į pietryčius – Batu salos. Plotas 4771 km². 639,7 tūkst. gyventojų.

Niasas – didžiausia Šiaurės Sumatros provincijai priklausanti sala. Nuo 2003 m. sala padalinta į dvi regencijas: Šiaurės Niasą ir Pietų Niasą. Svarbiausias miestas – Gunung Sitolis.

Sala smarkiai nukentėjo nuo 2004 m. cunamio. Pakrantęs užliejusios 10 m aukščio bangos pražudė 122 gyventojus ir dar daug žmonių paliko be pastogės. 2005 m. kovo mėnesį Sumatroje kilęs žemės drebėjimas nusinešė dar 800 gyventojų gyvybes.
Pērkons

**Pērkons** buvo viena iš 9-to dešimtmečio populiariausių ir skandalingiausių grupių Latvijoje. Dėl grupės politiškai aštrių dainų tekstų ji keliskart buvo uždrausta. Dainų tekstuose daugiausia naudota Mario Melgalvio ir Klavo Elsbergo poezija, o visų dainų muzikos autorius yra Juris Kulakovas. Nors grupės Pērkons aktyvi veikla nutrūko 10-to dešimtmečio pradžioje, grupė vis dar pasirodo koncertuose tolesnėje sudėtyje: Juris Kulakovas, Ieva Akuraterė, Juris Sejanas, Leonas Sejans, Raimondas Bartaševičas ir Ikaras Rungis.

Populiariausios grupės dainos yra *Slidotava*, *Pie baltas lapas*, *Gandrīz tautasdziesma*, *Mana dienišķā dziesma*, *Labu vakar*, *Balāde par gulbi* ir *Mēs pārtiekam viens no otra*, kuri nugalėjo 1989 m. konkurse Mikrofona aptauja.

## Diskografija
* *Mākslas darbi* – 1983 m.
* *Zibens pa dibenu* – 1983 m.
* *Ei, jūs, tur!* 1983 m.
* *Kā jūra, kā zeme, kā debess…* – 1984 m.
* *Klusā daba ar perspektīvu* – 1988 m.
* *Labu vakar!* – 1989 m.
* *Latviskā Virtuve* – 1990 m.
* *Ballīte* – 1990 m.
* *Dziesmu izlase #1 (81-82)* – 1995 m.
* *Ordālijas* – 1995 m.
* *Balle* – 1995 m.
* *Dziesmu izlase #2 (85-87)* – 1996 m.
* *Dziesmu izlase #3 (90-91)* – 2002 m.

## Grupės sudėtis
* Juris Kulakovas – liaudies instrumentai (1981–1992)
* Ieva Akuraterė – balsas (1981–1992)
* Raimondas Bartaševičas – balsas (1981–1992)
* Juris Sejanas – bosinė gitara, balsas (1981–1992)
* Leonas Sejanas – gitara (1981–1992)
* Ikaras Rungis – būgnai (1988–1992)
* Dainis Strazdinš – būgnai (1981–1988)
* Nauris Puntulis – balsas (1981–1992)
Bindžajas

**Bindžajas** () – miestas Indonezijoje, Sumatros saloje, Šiaurės Sumatros provincijoje, 22 km į vakarus nuo provincijos sostinės Medano.

Miestas išsidėstęs tarp Mencirimo ir Bingajaus upių, prie Medano-Banda Ačeho kelio. Bindžajas – svarbus industrinis centras. Naftos perdirbimo, maisto pramonė. Miestas garsėja rambutanų auginimu.

Gyventojų sudėtis marga: javiečiai, kinai, indai, malajai, vietiniai salos gyventojai. Yra didžioji ir daug mažesnių mečečių, bažnyčių, hinduistų ir budistų šventyklų.

Miestas padalintas į 5 parajonius (*kecamatan*).

## Šaltiniai

## Nuorodos
* Oficiali svetainė
Padang Sidempuanas

**Padang Sidempuanas** () – miestas Indonezijoje, Sumatros saloje, Šiaurės Sumatros provincijoje.

Padang Sidempuanas – Pietų Tapanulio regencijos centras, tačiau turi atskiro miesto statusą. Padalintas į 5 regencijas.

Žemdirbystės rajono centras. Yra oro uostas.

## Šaltiniai
Mykolas Kuprevičius

**Mikalojus** (**Mykolas**) **Kuprevičius** (1864 m. sausio 27 d. Lenčiuose, Kėdainių apskritis – 1932 m. rugpjūčio 11 d. Žagarėje, Šiaulių apskritis) – Lietuvos gydytojas, aušrininkas, publicistas, tautosakos rinkėjas, visuomenės veikėjas.

## Biografija
1884 m. baigė Šiaulių gimnaziją. 1891 m. baigęs Kazanės universitetą buvo nusiųstas į Pavolgį kovoti su dėmėtąja šiltine.

Slapyvardžiais *M. Sk.*, *M. Skiedra* ir kt. bendradarbiavo laikraščiuose „Aušra“, „Varpas“, „Apšvieta“. 1893 m. grįžo į Lietuvą ir iki 1896 m. dirbo gydytoju Griškabūdyje, vėliau Grinkiškyje, kur 1894 m. įkūrė slaptą švietėjų būrelį „Atžala“, skatino jos narius rinkti lietuvišką tautosaką (pats surinko apie 40 000 vienetų).

1900–1909 m. vėl dirbo Rusijoje. 1909–1914 m. Biržų valsčiaus ligoninės vedėjas, keturklasės mokyklos gydytojas. Globojo poetą Julių Janonį, rėmė jo mokslus Šiaulių gimnazijoje. 1912 m. įkūrė dramos ir muzikos draugiją „Lyra“, kurios pirmininke buvo išrinkta jo žmona Viktorija Kuprevičienė, vadovavusi ir jos pačios įkurtai nuolatinei dramos trupei, kuri surengė daug lietuviškų vakarų ne tik Biržuose, bet ir jų apylinkėse.

1912 m. Biržuose įsteigta pirmoji spaustuvė. Steigėjai Martynas Yčas, Povilas Jakubėnas, Mykolas Kuprevičius ir Jonas Trečiokas spaustuvę pavadino „M. Yčo ir B-vės spaustuve“. Joje buvo leidžiamas „Biržų kalendorius“, „Sieninis kalendorius“, daug kitų nedidelių leidinių, po karo – pirmas Lietuvos provincinis spaudos balsas „Biržų žinios“, taip pat periodinė reformatų spauda. Įkūrė Lietuvių mokslo draugijos Biržų skyrių.

1914–1918 m. karo gydytojas. Grįžęs į Lietuvą dirbo gydytoju Žagarėje. Nuo 1921 m. Žagarės miesto savivaldybės tarybos narys, pirmininkas. 1924–1932 m. Laisvamanių etinės draugijos Žagarės skyriaus vadovas. Palaidotas Kruopių laisvamanių kapinėse.

Sūnus kompozitorius ir karilionininkas Viktoras Kuprevičius, anūkas – kompozitorius, publicistas ir karilionininkas, profesorius Giedrius Kuprevičius.

## Šaltiniai
Pematangsiantaras

**Pematangsiantaras** () – miestas Indonezijoje, Sumatros saloje, Šiaurės Sumatros provincijoje, 40 km į šiaurės rytus nuo Tobos ežero.

Miestas įkurtas XIX a. Išsidėstęs 400 m aukštyje. Žemės ūkis: auginamas tabakas, kokoso palmės, aliejinės palmės, kaučiukas, kakava, arbata. Maisto pramonė.

Miestas padalintas į 6 parajonius.

## Šaltiniai

## Nuorodos
* Oficiali svetainė
Styveno Kryko paveldo draustinis

**Styveno Kryko paveldo draustinis** () yra Pietų Karolinos gamtos išteklių departamento valdomas parkas. Jis apima 434 akrus Makormiko ir Edgefieldo apygardose ir buvo įsteigtas siekiant apsaugoti retas augalų ir gyvūnų rūšis. Tarp daugelio rūšių kurios auga draustinyje yra Ribes echinellum. Artimiausias populiacijos centras yra Klarks Hilas, apie 2 mylias į pietvakarius.

Parką įkūrė 1957 metais Albertas E. Radfordas iš Šiaurės Karolinos universiteto, Čapel Hilo. Jis pastebėjo išskirtinę medžių, krūmų, ir žolinių augalų įvairovę, ir aprašė šešias augalų rūšis kurios nebuvo rastos Pietų Karolinoje iki to laiko. Taip pat penkias rūšis kurios buvo rastos tik nedaugelyje Pietų Karolinos vietų. Daugelis retų rūšių šiame parke yra gausios. Draustinio dirvožemis netipiškas Pietų Karolinai.

## Nuorodos
* Styveno Kryko paveldo draustinio puslapis
Pietų Karolinos gamtos išteklių departamentas

**Pietų Karolinos gamtos išteklių departamentas** () – Pietų Karolinos institucija, reguliuojanti medžioklės, žvejybos, irklavimo leidimus valstijų parkuose ir draustiniuose.

## Nuorodos
* Pietų Karolinos gamtos išteklių departamentas
Marcelinas Šikšnys

**Marcelinas Šikšnys-Šiaulėniškis** (1874 m. gegužės 14 d. Notiniškiuose, Šiaulėnų valsčius, Rusijos imperija – 1970 m. rugpjūčio 15 d. Vilniuje) – pedagogas, dramaturgas, poetas.

## Biografija
1893 m. baigė Šiaulių berniukų gimnaziją. 1898 m. Maskvos universitete baigė Fizikos-matematikos fakultetą. Po to metus tarnavo Rusijos imperijos kariuomenėje, gavo praporščiko laipsnį.

Nuo 1899 m. dėstė matematiką Rygos realinėje mokykloje, o šventadieniais, surinkęs mokinius į Aleksandro gimnazijos suteiktą butą, mokė juos lietuvių kalbos. Pirmojo pasaulinio karo metais Voronežo lietuvių gimnazijoje, nuo 1918 m. – Vilniaus gimnazijos direktoriaus pavaduotojas. Didžiausios pagarbos ir dėkingumo nusipelnė jo darbas lietuvių Vilniaus Vytauto Didžiojo gimnazijoje Lenkijos okupuotame Vilniuje. Jo vadovaujama gimnazija buvo šviesos ir kultūros židinys daugeliui Vilniaus krašto valstiečių vaikų.

Parašė keletą algebros ir geometrijos vadovėlių, iš kurių iki Antrojo pasaulinio karo buvo mokamasi visose Lietuvos mokyklose. Jaunystėje daug jėgų ir laiko skyrė grožinei kūrybai, rašė eilėraščius ir siuntinėjo juos į draudžiamąją spaudą – „Varpą“ ir „Ūkininką“. Didžiausią pėdsaką lietuvių literatūroje, istorijoje, taip pat ir kultūroje paliko jo dramos, ypač „Pilėnų kunigaikštis“, ilgą laiką vaidintas Lietuvos teatrų scenose.

## Atminimo įamžinimas
* Šiaulėnų Marcelino Šikšnio gimnazija.

## Šaltiniai

## Literatūra
* Rasa Paulavičienė. *Marcelinas Šikšnys*. Vilnius: Mokslas, 1992.

## Nuorodos
* Asmenybė, kurioje derėjo mokslininko išmintis ir kūrėjo prigimtis.
Drakaras

**Drakaras**, kitaip **ilgasis laivas** (, dan. *Langskib*) – vikingų ir saksų plokščiadugnis irklinis laivas,  greitas ir manevringas todėl viduramžiais naudotas pakrančių gyvenviečių plėšimui. Turėjo apie 13 m aukščio stiebą, ilgis iki 40 m, plotis iki 6 m. Tiko plaukioti ir jūromis, ir ežerais, ir upėmis. Prireikus laivą per sausumą pernešdavo arba pertempdavo rąsteliais. Šio laivo priekį puošė drakono galva. Vikingai tikėjo, kad ji įbaugina priešus, saugo nuo piktųjų dvasių. Grįždami namo, drakono galvą nuimdavo, kad neišgąsdintų gerųjų dievų - gimtosios šalies globėjų. Drakarai dar buvo naudojami ir ilgų atstumų prekybai bei jūrų tyrinėjimui. Anglai šiuos laivus vadino drakonlaiviais – *dragonship*. 

## Galerija

Vaizdas:Drakskepp2.PNG|Drakaro piešinys
Vaizdas:Dreknor (1).jpg|Drakaro statyba šiais laikais
Vaizdas:Dreknor (2).jpg|Drakaro statyba šiais laikais
Vaizdas:Dreknor (16).jpg|Vandenin nuleistas drakaras


## Šaltiniai
USS Harry S. Truman (CVN-75)

**[[USS]] Harry S. Truman (CVN-75)** – aštuntasis Nimitz klasės lėktuvnešis, priklausantis Jungtinių Valstijų kariniam jūrų laivynui. Pavadintas 33-iojo JAV prezidento Hario Trumano vardu.

Lėktuvnešis pradėtas statyti 1993 m. lapkričio 29 d. „Newport News Shipbuilding“ laivų statykloje Niuport Niuze, Virdžinijoje. Nuleistas į vandenį 1996 m. rugsėjo 13 d. (pakrikštytas rugsėjo 7 d.), o įgaliotas bet kada išplaukti į jūrą 1998 m. liepos 25 d.

Pradžioje lėktuvnešis buvo pavadintas „United States“, tačiau pavadinimas pakeistas dar prieš nuliejant kilį.

## Istorija
Pirmą kartą „Harry S. Truman“ išsiųstas vykdyti užduotį 2000 m. lapkričio 28 d. operacijoje „Pietų patrulis“. Grįžo 2000 m. gegužės 23 d., tačiau 2002 m. gruodžio 5 d. išsiųstas atgal.

2003 m. dalyvavo Irako kare.

2004 m. spalio 13 d. dislokuotas Persijos įlankoje.

2004 m. laimėjo Marjorie Sterrett Battleship Fund apdovanojimą kaip geriausiai mūšiui pasiruošęs Jungtinių Valstijų Atlanto laivyno laivas.

2006 m. sausį buvo atnaujintos įvairios „Harry S. Truman“ sistemos, atlikti patobulinimai, ištaisyti nedideli suvirinimo defektai.

## Išnašos

## Nuorodos
* Oficialus „Harry S. Truman“ tinklalapis (ang.) 
* MaritimeQuest „Harry S. Truman“ foto galerija
Sibolga

**Sibolga** () – miestas Indonezijoje, Sumatros saloje, Šiaurės Sumatros provincijoje, Indijos vandenyno pakrantėje.

Svarbus žemės ūkio centras. Per miestą eina Transsumatros autostrada, yra jūrų uostas (eksportuojama kopra, kaučiukas, kava, mediena). Iš uosto vyksta keltai į Niaso ir Simeuluės salas.

## Šaltiniai
Mutagenas

**Mutagenai** – tam tikri aplinkos veiksniai, galintys sukelti mutacijas - genų, chromosomų ar chromosomų rinkinio pokyčius.

Mutacijos ląstelėse gali įvykti ir neveikiant jokiems aplinkos veiksniams. Tai vadinamosios *savaiminės mutacijos*, dažniausiai veikiančios geno lygyje. Jos paprastai nutinka dėl replikacijos klaidų ir nešimtaprocentinio reparacijos efektyvumo. Todėl ląstelei dalijantis visuomet yra tam tikra, kad ir nykstamai maža mutacijos tikimybė. Bet kuris veiksnys, kuris keičia ląstelės vidaus cheminę ir fizikinę būseną, didina mutacijos įvykimo tikimybę. Tačiau mutagenais vadinami tik tie veiksniai, kurie tiesiogiai veikia DNR replikacijos, chromosomų paskirstymo ląstelėms dalijantis mechanizmus ir taip sukelia mutacijas.

## Mutagenų tipai
Mutagenai būna trijų tipų: fizikiniai, cheminiai ir biologiniai.

### Fizikiniai mutagenai
Fizikiniams mutagenams priskiriama:
* jonizuojantys spinduliavimai:
** rentgeno spinduliai
** gama spinduliai
** alfa spinduliavimas
** beta spinduliavimas
** kosminiai spinduliai
* Nejonizuojantys spinduliavimai
** ultravioletiniai spinduliai
* šiluma - didesnė kūno temperatūra negu įprasta sukelia mutacijas. Tačiau šiluma yra silpnas mutagenas.

Mutacijų skaičius yra tiesiogiai proporcingas mutagenų dozei. Tuo tarpu fenotipinis mutacijų pasireiškimas su dozės dydžiu paprastai nesusijęs.

Fizinė mutagenezė taikoma siekiant gauti produktyvesnes bakterijų rases, žemės ūkio augalų formas su naudingais požymiais.

### Cheminiai mutagenai
Cheminiams mutagenams priskiriamos įvairios cheminės medžiagos – alkilinančios medžiagos, peroksidai ir kt. Didelis mutagenų šaltinis – žemės ir miškų ūkio chemizavimas. Reikšmingiausi mutagenai yra pesticidai bei nitrojunginiai, kurie su trąšomis patenka į dirvožemį, o po to per vandenį ir į žmogaus organizmą. Kitas jų šaltinis – chemijos pramonės atliekos. Plačiai plinta alkilinantys mutagenai, atsirandantys iš tarpinių įvairių technologijų produktų. Silpnesnio mutageniškumo yra kofeinas, kai kurie vaistai. Mutageniškumu pasižymi kai kurie konservantai ir saldikliai, dedami į maistą.

### Biologiniai mutagenai
Biologiniais mutagenais vadinami virusai, kurie patekę į ląstelę gali sukelti joje mutacijas, paprastai insercijas (į chromosomą įterpiamas DNR fragmentas su keletu ar keliolika genų).
AT&T Corporate Center

**AT&T Corporate Center** – dangoraižis Čikagoje, Ilinojuje. Tai penktas pagal aukštį pastatas Čikagoje. Dangoraižis pavadintas telekomunikacijos gigantės „AT&T“ vardu.

Dangoraižis pradėtas statyti 1986 m. ir baigtas 1989 m. Šešiasdešimties aukštų pastatas nuo žemės iki stogo siekia 270 metrų, iki antenos – 307 metrai.

Pastato adresas – *227 West Monroe Street, Chicago, IL 60606*.
Lake Point Tower

**Lake Point Tower** – gyvenamasis dangoraižis Čikagoje, Ilinojuje.

Pastate, stovinčiame šalia ežero, yra 900 butų. Dangoraižis pradėtas eksploatuoti 1969 m. ir tuo metu tai buvo aukščiausias gyvenamasis pastatas pasaulyje. 70 aukštų pastatas iki stogo siekia 197 metrus.

Pastato adresas: 505 N Lake Shore Dr, Chicago, IL 60611.

## Taip pat skaitykite
* Aukščiausi Čikagos pastatai
Chicago Spire

**Chicago Spire** – dangoraižio Čikagoje, Ilinojuje projektas. Anksčiau planuose pastatas vadintas *Fordham Spire* ir *400 North Lake Shore Drive*.

Statybų architektas – ispanas Santiago Calatrava, rangovas – „Garrett Kelleher of Shelbourne Development Group, Inc.“.

Dar 2005 m. Fordham Spire buvo suplanuotas kaip 115 aukštų pastatas. 2006 m. kovo 29 d. Čikagos miesto taryba priėmė sprendimą, kad pastatai šioje vietoje gali būti ne aukštesni kaip 2 000 pėdų (610 m). Spiralės formos 150 aukštų pastatas nuo žemės iki stogo turėjo siekti 609,6 m. 2008 m. spalio mėn. statybos buvo sustabdytos dėl finansinių nesutarimų tarp architekto ir statytojų. 2010 m. pabaigoje pastato statyba visiškai nutraukta.

## Taip pat skaitykite
* Aukščiausi Čikagos pastatai

## Nuorodos
* Oficialus puslapis - http://www.thechicagospire.com
Efedrinas

**Efedrinas**, C10H15NO – gamtoje randamas alkaloidas, gaunamas iš augalo *Ephedra sinica*, taip pat iš kitų efedros rūšių.

1917 metais japonų mokslininkai paskelbė, kad pastarasis junginys yra simpatomimetikas (junginys, savo veikimu panašus į adrenaliną); taip pat efedrinas buvo įvertintas ir kaip potencialus medikamentas. Koncentruotas efedrinas bei sintetiniu būdu gautas efedrinas sėkmingai taikytas prieš astmos priepuolių simptomus, tačiau kaip gydymo priemonė laikomas pasenusiu, ir jį išstūmė geresni vaistai. Tebėra naudojamas hipotonijos atvejais bei kaip antrasis pasirinkimas narkolepsijos atveju.

Efedrinas susiaurina kraujagysles, padidina arterinį kraujospūdį, išplečia bronchus ir vyzdžius, slopina žarnų peristaltiką, padidina gliukozės kiekį kraujyje, vartojamas (tabletėmis, injekcijomis, lašais) sergant sloga (mažina nosies gleivinės paburkimą), kraujospūdžiui didinti. Efedrinas bei pseudoefedrinas taip pat naudojamas kaip atropino pakaitalas vyzdžiams išplėsti.

Pirmą kartą efedriną išskyrė Tokijo universiteto profesorius Nagajosi Nagai 1887 metais.

Efedrinas nėra pavojingas sveikatai, tačiau tik tada, kai jis yra vartojamas griežtomis dozėmis, ir prižiūrimas gydytojų

Efedriną Jungtinių Tautų Organizacija 1988 m. konvencija priskyrė prie pirmos kategorijos prekursorių (prekursoriai – narkotinių ir psichotropinių medžiagų pirmtakai). Šią konvenciją ratifikavo ir Lietuva, todėl šio preparato gabenimui per sieną reikalingas specialus leidimas

Efedrinas yra stimuliantas (tiesiogiai veikia centrinę nervų sistemą, sujaudindamas galvos ir stuburo smegenis, stimuliuoja širdies darbą ir paspartina medžiagų apykaitą). Savo poveikio mechanizmu panašus į amfetaminus. Terapiniais tikslais jis vartojamas ilgalaikėms alerginėms reakcijoms, astmai gydyti, sumažėjusiam kraujo spaudimui dėl nugaros anestezijos padidinti, atrioventrikuliarinei blokadai gydyti. Šiandien efedrinas ir jo analogai vartojami nosies paburkimui sumažinti ir kvėpavimui pagerinti. Sporte yra žinomi keli atvejai, kai sportininkai, kurie nežinojo, kad efedrinas yra uždraustas, arba nežinojo, kad vaisto sudėtyje buvo efedrino ar panašaus preparato, buvo diskvalifikuoti dėl efedrino vartojimo.

Galimi žalingi poveikiai:
* apetito praradimas;
* nemiga
* nuovargio slopinimas, sukeliantis išsekimą;
* euforija;
* haliucinacijos (psichozės);
* neatsigavimas, įtampa, susijaudinimas
* aukštas kraujo spaudimas
* širdies plakimo ir ritmo sutrikimai;
* prastėjanti koordinacija, nesugebėjimas savarankiškai priimti sprendimus, sumažėjusi savikritika;
* pripratimas prie stimuliatorių;
* kūno temperatūros padidėjimas

1994 m. dėl efedrino kaip dopingo vartojimo iš pasaulio futbolo čempionato buvo pašalintas legendinis futbolininkas Diego Maradona. Bet tai nevienintelis atvejis, kai dėl dopingo pašalintas žaidėjas iš pasaulio futbolo pirmenybių. 1974 m. namo buvo išsiųstas Haičio atstovas Jeanas Josephas, o 1978 m. – škotas Willie Johnstonas.
Lietuvos Respublikos aplinkos ministerija

**Lietuvos Respublikos aplinkos ministerija** – Lietuvos vyriausybės institucija (ministerija), atsakinga už aplinkos apsaugą, miškų ūkį, gamtos išteklių naudojimą, geologiją ir hidrometeorologiją, teritorijų planavimą, statybą, gyventojų aprūpinimą būstu, butų ir komunalinio ūkio srityse.

Vadovauja ministro pirmininko siūlymu prezidento skiriamas aplinkos ministras.

## Istorija
Lietuvai atkūrus valstybingumą, 1921 m. įsteigtas Lietuvos atstatymo komitetas prie Vidaus reikalų ministerijos. 1925 m. prie Susisiekimo ministerijos įsteigta Statybos ir sauskelių inspekcija.

1990 m. pertvarkius LTSR Gamtos apsaugos komitetą, įsteigtas LR aplinkos apsaugos departamentas. 1994 m. pertvarkytas į ministeriją.

1998 m. reorganizuota į LR aplinkos ministeriją, jai perduotos LR aplinkos apsaugos ministerijos, daugelis Lietuvos Respublikos statybos ir urbanistikos ministerijos funkcijų bei Lietuvos Respublikos žemės ir miškų ministerijos miškų ūkio reguliavimo funkcijos.

## Pavaldžios įstaigos
Pavaldžios aplinkos ministerijai įstaigos:
* Aplinkos apsaugos agentūra
* Aplinkos apsaugos departamentas
* Aplinkos projektų valdymo agentūra
* Kauno Tado Ivanausko zoologijos muziejus
* Nacionalinė žemės tarnyba
* Lietuvos geologijos tarnyba
* Lietuvos hidrometeorologijos tarnyba
* Lietuvos zoologijos sodas
* Respublikinis Vaclovo Into akmenų muziejus
* Statybos produkcijos sertifikavimo centras
* Valstybinės miškų tarnyba

* Valstybinės saugomų teritorijų tarnyba
* Valstybinės teritorijų planavimo ir statybos inspekcija
* VšĮ Valstybinių miškų urėdija
* VšĮ „Grunto valymo technologijos“
* VšĮ Statybos sektoriaus vystymo agentūra

## Ministrai

### Dabartinė vadovybė
Nuo 2024 m. gruodžio 12 d. aplinkos ministerijai vadovauja Povilas Poderskis. Jo komandą sudaro:

### Ministrai
* 
* 
* 
* 
* 
* 
* 
* 
* 
* 
* 

Šie ministrai vadovavo aplinkos ministerijai:

## Išnašos
Okazionalizmas

**Okazionalìzmas** ( 'proga') – naujadaras, paprastai padarytas remiantis kalbos žodžių darybos dėsniais, tačiau bendrinei kalbai nebūdingas, pavartotas tik tam tikrame kontekste. Okazionalizmų dažniausia pasitaiko vaikų arba suaugusių žmonių, kurie nepakankamai gerai įvaldę svetimą kalbinę sandarą, kalboje. Tokie naujadarai gali būti kuriami ir specialiai, paprastai humoro sumetimais. Jų pasitaiko ir grožinėje literatūroje (ypač poezijoje).

Pagal kalbos dėsnius sukurti okazionalizmai gali tapti bendriniais žodžiais, tačiau to retai prireikia – dažniausia jų reikšme vartojami kiti žodžiai ar žodžių junginiai. Šio tipo naujadarai kuriami vadovaujantis kalbai būdingais žodžių kūrimo modeliais, kurie bendrinėje kalboje taikomi ne visoms žodžių formoms ar kalbos dalims:

jei *karas –> kariauti, draugas –> draugauti, vergas –> vergauti*, tuomet **pertrauka –> pertraukauti** (turėti pertrauką);

jei *imti –> imlus, irzti –> irzlus, šokti –> šoklus*, tuomet **duoti –> duoklus** (dosnus), **verkti –> verklus** (kas daug verkia);

jei *lipti –> lipšnus*, tuomet **bučiuoti –> bučnus** (kas meiliai/daug bučiuoja).

Keletas pavyzdžių iš poezijos: „Sukūriau vieną dievą – *padievavo* – nepatiko“ (A. Žukauskas); „Bet kam tas *graudis*?“ (A. Miškinis).

Keletas pavyzdžių iš tautosakos (mįslės): „*Šarangė varangė* po suolu susirangė“; „Kabo *kabikas*, žiūri *žiūrikas*. Kad nekabėtų *kabikas*, nežiūrėtų *žiūrikas*“.

Vaikų kalbos pavyzdys: (einant pro saldainių fabriką) „Mamyte, kas čia taip smarkiai *saldainiuoja*?“
Konstantinas Šakenis

**Konstantinas Šakenis** (1881 m. lapkričio 27 d. Veleniškiuose, Vabalninko valsčius, Biržų apskritis – 1959 m. liepos 7 d. Troškūnuose) – Lietuvos inžinierius, pedagogas, politikas, visuomenės veikėjas.

## Biografija

1899 m. baigė Šiaulių berniukų gimnaziją. Įstojo į Peterburgo universiteto Fizikos-matematikos fakultetą. 1901 m. už dalyvavimą studentų riaušėse iš universiteto pašalintas. Vėliau priimtas į Peterburgo technologijos instituto Mechanikos fakultetą, bet 1905 m. prasidėjus revoliucijai, studijas teko nutraukti.

Grįžęs į Lietuvą, Vilniuje vienerius metus dirbo laikraščio „Vilniaus žinios“ redakcijoje, bendradarbiavo laikraščiuose „Viltis“, „Vairas“, „Lietuvių balsas“. 1910 m. baigęs mokslus Peterburgo technologijos institute nesusigundė karjeros perspektyvomis Rusijoje, grįžo tėvynėn, nuo 1912 m. dėstė fiziką Vilniaus Aleksandro gimnazijoje.

Prasidėjus Pirmajam pasauliniam karui, 1915 m. Lietuvių draugijos nukentėjusiems dėl karo šelpti Centro komiteto pavedimu steigė amatų dirbtuves ir mokyklas, vėliau Voronežo lietuvių gimnazijos inspektorius, direktorius. Nuo 1918 m. Vilniaus Vytauto Didžiojo gimnazijos mokytojas.

1918–1919 m. vienas Lietuvos technikų draugijos ir Aukštųjų kursų steigėjų. Aktyviai įsitraukė į švietimo pertvarką, skleidė naujas didaktines pažiūras ir europietiškas pedagogikos naujoves. Rūpinosi vadovėlių leidyba, parašė ir 1918 m. išspausdino trijų dalių fizikos vadovėlį gimnazijoms, paruošė lietuviškų fizikos terminų žodynėlį. Dirbo Lietuvos geležinkelyje, kartu su kitais parengė lietuvišką geležinkelio technikos žodyną. 1925 m. paskirtas Panevėžio valstybinės gimnazijos direktoriumi, tais pačiais metais pradėjo dirbti Švietimo ministerijoje.

1926 m. po valstybės perversmo Antanui Smetonai tapus Respublikos Prezidentu, pagal tautininkų sąrašą tapo Trečiojo Seimo nariu. 1927 m. gegužės 3 d. – 1929 m. rugsėjo 23 d. Augustino Voldemaro XIV Ministrų kabinete ir vėliau iki 1934 m. birželio 12 d. Juozo Tūbelio XV Ministrų kabinete – švietimo ministras. 1934–1940 m. valstybės kontrolierius. 1936 m. Ketvirtojo Seimo pirmininkas.

Aktyviai dalyvavo ne tik kultūrinėje bei šviečiamojoje veikloje, bet ypač – politiniame gyvenime. Buvo Tautos pažangos partijos valdybos Centro komiteto narys, Lietuvių tautininkų sąjungos veikėjas. 1930 m. – vienas Lietuvių tautininkų fondo steigėjų.

1930 m. Vytauto Didžiojo jubiliejinio komiteto pirmininkas, nuo 1934 m. Vytauto Didžiojo ordino tarybos pirmininkas. 1937 m. Lietuvos inžinierių draugijos pirmininkas.

Domėjosi grožine literatūra ir istorija. 1909 m. vertė į lietuvių kalbą ir laikraštyje „Viltis“ leido kai kuriuos Adomo Mickevičiaus raštus, 1924 m. išvertė „Poną Tadą“. 1933 m. parašė knygą „Aušra ir jos gadynė“. 1935 m. išleido monografiją „Vabalninkas ir jo apylinkė praeityje ligi Lietuvos nepriklausomybės atgavimo“.

1941 m. birželio 14 d. okupacinės sovietų valdžios suimtas ir po tardymo ištremtas į Angarlagą Sibire. Po 10 metų perkeltas į Krasnojarsko kraštą. 1956 m. jau palaužtos sveikatos grįžo į Lietuvą.

Palaidotas Vabalninko senosiose kapinėse.

## Šaltiniai

## Nuorodos
* ŠAKENIS Konstantinas (1881–1959) | lrs.lt
Jonas Gudaitis-Vabalas

**Jonas Gudaitis-Vabalas** (1881 m. sausio 14 d. Ožnugariuose, Batakių valsčius, Raseinių apskritis – 1955 m. lapkričio 14 d. Vilniuje) – Lietuvos pedagogas, psichologas, visuomenės veikėjas, laisvamanis.

## Biografija
Mokėsi Palangos progimnazijoje, 1902 m. baigė Šiaulių berniukų gimnaziją ir įstojo į Peterburgo universiteto Gamtos fakultetą. Bet 1905 m. dėl Rusijoje kilusių riaušių iš universiteto pasitraukė ir įstojo į Konstantino Ušinskio vardo pedagogikos kursus Peterburge, kuriuos įsteigė prof. Aleksandras Nečajevas.

1907 m. baigęs kursus, liko dirbti A. Nečajevo psichologinės-pedagoginės laboratorijos asistentu, vėliau – nuolatiniu bendradarbiu. Per tą laiką pagamino keletą aparatų, iš kurių svarbiausias ir sudėtingiausias – tyrinėti dėmesiui. Per 5 darbo laboratorijoje metus surinko daug medžiagos dėmesio svyravimams ištirti, kurios dalis 1913 m. buvo išspausdinta laikraštyje „Russkaja škola“ ir „1913 m. eksperimentinės pedagogikos metraštyje“.

1912 m. dirbo prof. Nikolajaus Viedenskio laboratorijoje Peterburgo universitete, parengęs metodiką psichinių reakcijų tyrimui surinko daug mokslinės medžiagos, už kurios dalį – „Pašalinių dirgiklių įtaka psichinės reakcijos metu“ 1913 m. gavo gamtos skyriaus biologijos sekcijos I laipsnio diplomą. Tais pačiais metais įstojo ir 1915 m., parengęs keletą referatų iš geologijos (tyrė boksito cheminę struktūrą) ir agronomijos, baigė Maskvos žemės ūkio institutą, gaudamas pirmo laipsnio mokslinio agronomo teises. Nuo 1914 m. dirbo Hidrogeologinėje tarnyboje, savarankiškai tyrinėjo Samaros gubernijos požeminius vandenis.

1918 m. spalio mėn. grįžo į Lietuvą, buvo paskirtas pedagoginės eksperimentinės laboratorijos vedėju. Vilnių užėmus bolševikams, atnaujino Vilniaus pedagoginį muziejų, surinko ir iš Maskvos parvežė daug knygų ir aparatų. Be to, Maskvoje tyrė „darbo mokyklą“ ir apie tai referavo lietuvių mokytojų susirinkime. Parengė visą medžiagą Vilniaus universiteto Pedagogikos fakultetui, išrinktas į universiteto organizacinę komisiją.

1920 m. vienas Aukštųjų kursų organizatorių, skaitė juose bendrąją psichologiją, įsteigė pirmąją Lietuvoje eksperimentinės psichologijos laboratoriją. 1920 m. Aukštųjų kursų vedėjo pavaduotojas, 1921–1922 m. vedėjas. Vien per 1920 m. skaitė apie 60 eksperimentinės pedagogikos paskaitų Kaune ir Šiauliuose bei apie 150 – Lietuvos kariuomenės daliniuose. Dėstė pedagogiką ir psichologiją Kauno meno mokykloje, čia susipažino su studente Birute Smilgaite ir 1922 m. ją vedė.

Nuo 1922 m. Lietuvos universiteto dėstytojas, nuo 1927 m. profesorius, Humanitarinių mokslų fakulteto Pedagogikos katedros vedėjas. 1940–1941 m. ir 1944–1951 m. dėstė Vilniaus universitete, iki 1947 m. Pedagogikos, 1947–1951 m. Pedagogikos ir psichologijos katedros vedėjas. 1953 m. išėjo į pensiją. Palaidotas Rasų kapinėse.

Yra parašęs pedagogikos ir psichologijos darbų, mokslo populiarinimo straipsnių. J. Gudaitis-Vabalas laikomas eksperimentinės psichologijos pradininku Lietuvoje.

## Šaltiniai

## Nuorodos
* Aldona Gaigalaitė. Laisvamanybė Lietuvoje